Komisijos reglamentas (EB) Nr. 635/2004
2004 m. balandžio 5 d.
nustatantis 2004 m. tam tikroms tiesioginėms pagalboms ir struktūrinėms arba aplinkosaugos priemonėms taikytiną perskaičiavimo kursą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio pinigų politikos priemones dėl euro [1],
atsižvelgdama į 1999 m. birželio 29 d. Komisijos reglamentą (EB) Nr. 1410/1999, iš dalies keičiantį Reglamentą (EB) Nr. 2808/98, nustatantį išsamias žemės ūkio pinigų politikos sistemos taikymo taisykles eurui žemės ūkyje ir iš dalies pakeičiantį Reglamentuose (EEB) Nr. 3889/87, (EEB) Nr. 3886/92, (EEB) Nr. 1793/93, (EEB) Nr. 2700/93 ir (EB) Nr. 293/98 numatytų tam tikrų operacinių įvykių apibrėžimus [2], ypač į jo 2 straipsnį,
atsižvelgdama į 1998 m. gruodžio 22 d. Komisijos reglamentą (EB) Nr. 2808/98, nustatantį išsamias žemės ūkio pinigų politikos sistemos taikymo taisykles eurui žemės ūkyje [3], ypač į jo 4 straipsnio 3 dalies antrąjį sakinį,
atsižvelgdama į 2001 m. gruodžio 21 d. Komisijos reglamentą (EB) Nr. 2550/2001, nustatantį išsamias Tarybos reglamento (EB) Nr. 2529/2001 dėl bendro avienos ir ožkienos rinkos organizavimo priemokų schemos taikymo taisykles ir iš dalies keičiantį Reglamentą (EB) Nr. 2419/2001 [4], ypač į jo 18a straipsnio antrąją pastraipą,
atsižvelgdama į 1999 m. spalio 28 d. Komisijos reglamentą (EB) Nr. 2342/1999, nustatantį išsamias Tarybos reglamento (EB) Nr. 1254/1999 dėl bendro galvijienos rinkos organizavimo taikymo taisykles dėl priemokų schemų [5], ypač į jo 43 straipsnį,
kadangi:
(1) Pagal Reglamento (EB) Nr. 2808/98 4 straipsnio 1 dalies antrą pastraipą teikiant Tarybos reglamento (EB) Nr. 1782/2003 [6] IV dalies 5 skyriuje nurodytą pagalbą už energetinius augalus perskaičiavimo kursą lemiantis operacinis įvykis yra tų metų, kai suteikiama pagalba, sausio 1 d.
(2) Pagal Reglamento (EB) Nr. 2808/98 4 straipsnio 2 dalį struktūrinio arba aplinkosauginio pobūdžio sumoms perskaičiavimo kursą lemiantis operacinis įvykis yra tų metų, kai priimamas sprendimas teikti pagalbą, sausio 1 d.
(3) Pagal Reglamento (EB) Nr. 2808/98 4 straipsnio 3 dalį taikytinas perskaičiavimo kursas yra perskaičiavimo kursų, taikytų mėnesį iki operatyvinio įvykio dienos, vidurkis, apskaičiuotas pro rata temporis.
(4) Pagal 1998 m. vasario 4 d. Komisijos reglamento (EB) Nr. 293/98, nustatančio operacinius įvykius, taikytinus vaisių ir daržovių sektoriaus produktams, perdirbtų vaisių ir daržovių produktams ir iš dalies gyviems augalams ir gėlininkystės produktams bei tam tikriems EB sutarties II priede išvardytiems produktams, ir panaikinančio Reglamentą Nr. 1445/93/EB [7], 12 straipsnį perskaičiavimo kursas, taikomas kiekvienais metais perskaičiuojant į nacionalinę valiutą maksimalią pagalbą vienam hektarui, skirtą riešutų ir saldžiavaisio pupmedžio vaisių kokybei ir prekybai pagerinti, yra mėnesį iki metinio referencinio laikotarpio sausio 1 d. taikytų perskaičiavimo kursų vidurkis, apskaičiuotas pro rata temporis.
(5) Pagal Reglamento (EB) Nr. 2550/2001 18a straipsnį perskaičiavimo kurso, taikytino priemokoms ir išmokoms avienos ir ožkienos sektoriuje, operatyvinis įvykis yra kalendorinių metų, už kuriuos suteikiama priemoka ar išmoka, pradžia. Taikytinas perskaičiavimo kursas atitinka perskaičiavimo kursų, taikytų gruodžio mėnesį iki operatyvinio įvykio datos, vidurkį, apskaičiuotą pro rata temporis.
(6) Pagal Reglamento (EB) Nr. 2342/1999 42 straipsnį paraiškos padavimo data yra operatyvinis įvykis nustatant metus, kuriems turi būti paskirta speciali priemoka, karvių žindenių priemoka, priemoka sezoniškumui mažinti ir ekstensyvinimo išmoka. Kalbant apie priemoką už skerdimą, paskyrimo metai sutampa su paskerdimo arba eksportavimo metais. Pagal minėto reglamento 43 straipsnį priemokos ir išmokos jautienos sektoriuje į nacionalinę valiutą yra perskaičiuojamos remiantis perskaičiavimo kursų, taikytų gruodžio mėnesį iki paskyrimo metų, vidurkiu, apskaičiuotu pro rata temporis.
(7) Todėl 2004 m. minėtoms sumoms ir pagalbai taikytinas perskaičiavimo kursas turėtų būti grindžiamas 2003 m. gruodžio mėn. taikytų kursų vidurkiu, apskaičiuotu pro rata temporis,
PRIĖMĖ ŠĮ REGLAMENTĄ:
1 straipsnis
2004 m. priede nurodyti perskaičiavimo kursai taikomi:
a) Reglamento (EB) Nr. 1782/2003 IV dalies 5 skyriuje nurodytai pagalbai už energetinius augalus;
b) Reglamento (EB) Nr. 2808/98 4 straipsnio 2 dalyje nurodytoms struktūrinio arba aplinkosauginio pobūdžio sumoms;
c) Tarybos reglamento (EEB) Nr. 790/89 [8] 2 straipsnyje nustatytai saldžiavaisio pupmedžio vaisių kokybei bei prekybai pagerinti skirtos pagalbos maksimaliai sumai vienam hektarui;
d) Tarybos reglamento (EB) Nr. 2529/2001 [9] 4, 5 ir 11 straipsniuose numatytoms priemokoms ir išmokoms avienos ir ožkienos sektoriuje;
e) Tarybos reglamento (EB) Nr. 1254/1999 [10] 4, 5, 6, 11, 13 ir 14 straipsniuose numatytoms priemokoms ir išmokoms jautienos sektoriuje.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 5 d.